Su colvu1

Su colvu (sa giustiscia lu piòada!)
at su pìculu acutu che-i s'agu.
Si leat sos moltolzos a fiagu
e sol'ispulpuzende gustu pròada.

S'altura implorat, po chi lu costòada
da ch'in terra pienu s'at su jagu.
S'est moltolzu minore, cantat pagu.
Ma s'est moltolzu mannu, a mannu cròada2.

Isojat3 su ch'est moltu, ma s'aciàpada
a sultos longos4 su iu drommidu
da chi lu faghet tzegu si lu pàpada.

Cun sas pumas s'iscalzu si cuàrrada5
e in log'altu si faghet su nidu
po no bider niunu ite bi càrrada.

S'undighi 'e Làmpadas 1934

1Su colvu: il corvo. Ricorrente metafora anticlericale
2Cròada: gracchia
3Isojat: cava gli occhi 
4A sultos longos: con profondi respiri
5Cuàrrada: nasconde